Diari Oficial de la Generalitat Valenciana


Sumari del DOGV 3372, del 13-11-1998 (1998/9685)

RESOLUCIÓ de 3 de novembre de 1998, de la Direcció General d'Ordenació i Innovació Educativa i Política Lingüística per la qual es resol la convocatòria d'ajudes a projectes de formació del professorat en centres.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9685


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 3 de novembre de 1998, de la Direcció General d'Ordenació i Innovació Educativa i Política Lingüística per la qual es resol la convocatòria d'ajudes a projectes de formació del professorat en centres. [1998/X9685]
  
Per l'Ordre de 15 d'abril de 1998, de la Conselleria de Cultura, Educació i Ciència, DOGV 20.05.98, es convocaren ajudes a projectes de formació del professorat en centres.
  
Acomplits els tràmits requerits en la convocatòria, la comissió de selecció fa la proposta definitiva i segons la delegació feta pel conseller en la disposició final primera de la mencionada ordre, resolc:
  
Primer
  
Fer pública la relació dels projectes seleccionats que s'indiquen en l'annex I d'esta resolució i concedir-los perquè els realitzen les quantitats que s'expressen, per una quantitat màxima de 04.207.988 de pessetes, per als centres públics, del capítol II del programa pressupostari 421.30 de l'exercici de 1998. El finançament destinat als centres privats concertats i Programes d'EPA de titularitat municipal, anirà a càrrec del capítol IV, codi línia 413 del programa 421.30 per una quantitat màxima de 3.000.000 pessetes de l'exercici de 1998.
  
Fer pública la relació dels projectes no seleccionats que figuren en l'annex II amb indicació de la causa.
  
Segon
  
Les Direccions Territorials d'Educació comunicaran als centres implicats les mesures de flexibilitat horària aprovades per a la realització dels projectes.
  
Tercer
  
Els requisits per a la percepció de les ajudes, les obligacions dels beneficiaris i la justificació de les despeses són els indicats en les bases onze, dotze i tretze de l'Ordre de 15 d'abril de 1998, de la Conselleria de Cultura, Educació i Ciència (DOGV de 20.05.98).
  
La direcció del centre beneficiari enviarà un escrit a la Direcció General d'Ordenació i Innovació Educativa i Política Lingüística acceptant expressament l'ajuda concedida, en el termini expressat al punt quart.
  
A més, per als centres privats concertats i programes d'EPA de titularitat municipal, atesa la base tretze de la mencionada convocatòria, s'estableix el mateix termini indicat al punt quart per a la presentació davant la Direcció General d'Ordenació i Innovació Educativa i Política Lingüística tant de la justificació prèvia de l'ajuda, com de la justificació a posteriori. L'ajuda es dedicarà íntegrament al projecte de formació i almenys el 75% s'invertirà en docència o assessorament per experts i bibliografia.
  
Els centres que no complisquen la condició assenyalada anteriorment es considerarà que renuncien a l'ajuda concedida.
  
Quart
  
El termini per a la presentació de l'escrit d'acceptació de l'ajuda concedida i, si cal, de la seua justificació econòmica serà fins el dia 1 de desembre de 1998.
  
Cinqué
  
Contra la present resolució, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de la publicació, prèvia comunicació a la Conselleria de Cultura, Educació i Ciència, conforme els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei Reguladora de la Jurisdicció Contenciosa Administrativa.